Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 535/13/8810	Spišská Nová Ves, 28.7.2015
EEČ : 2-68-1118-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 01.04.2013, najmenej do 09.07.2015 v Spišskej Novej Vsi a inde, ako otec mal. XXXXX, nar. XXXXX, neprispieval riadne a včas na jeho výživu, i keď mu táto povinnosť vyplýva z § 62 Zákona o rodine a podľa rozsudku Okresného súdu v Spišskej Novej Vsi sp. zn. 11P 47/07 zo dňa 09.03.2007, ktorý nadobudol právoplatnosť dňa 09.03.2007 mal prispievať vždy do 15. dňa v mesiaci sumou 23,24 € do rúk XXXXX, nar. 1XXXXX bytom Spišská Nová Ves, matky dieťaťa, čím mu vznikol dlh na výživnom najmenej v sume 627,48 €,

lebo zanikla trestnosť činu

Odôvodnenie:
      Vyšetrovateľ Okresného riaditeľstva Policajného zboru, Odbor kriminálnej polície v Spišskej Novej Vsi pod sp. zn. ORP-530/1-VYS-SN-2015, po vzatí obvineného XXXXX XXXXX  do väzby stíhal ho  pre prečin zanedbania povinnej výživy  podľa § 207 ods. 1, ods. 3 písm. b)  Trestného zákona, s použitím § 138 písm. b) Tr. zákona na tom skutkovom základe, ako je uvedený vo výroku tohto uznesenia.

     V priebehu skráteného vyšetrovania bolo zistené, že obvinený XXXXX po vzatí do väzby  celý dlh na výživnom uhradil prostredníctvom svojej matky a to Exekútorskému úradu v Spišskej Novej Vsi a to vo výške  771 €, čím uhradil výživné aj za mesiac júl a august  2015. 

	Uvedená skutočnosť bola potvrdená matkou mal. dieťaťa  XXXXX, ktorú o úhrade výživného v sume 771 € upovedomil exekútorský úrad a potvrdzuje to aj príjmový doklad exekútorského úradu zo dňa 20.07.2015.

 

    Výsluchom matky dieťaťa, ani inými skutočnosťami nebolo zistené, aby neplnenie výživného, málo pre oprávnené mal. dieťa trvalo nepriaznivé následky. 

    Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu. 

     Podľa § 86 ods. 1 písm. a) Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

     Keďže boli splnené podmienky účinnej ľútosti, bolo potrebné rozhodnúť tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Irena Kurucová
prokurátorka